Public procurement notice: Voluntary Ex Ante Transparency Notice
Published: 2022-11-21
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Contract award without prior publication
CPV classification: 33000000
Estimated value: 270000 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Ekstaktiovälineillä poistetaan tahdistinjohtoja potilaan sydämestä. Ekstraktiovälineet ovat erityisen kriittisiä tuotteita ja tuotteen valinta tapahtuu toimenpiteen kliinisen tarpeen ja potilaan sydämen anatomian mukaan. Tahdistinjohtojen poistotoimenpiteissä potilaan tarve määrittelee aina sen, mitä tuotetta käytetään.
- Lukkokara, joka on mahdollista purkaa eli sen voi avata ja poistaa johdosta toimenpiteen niin vaatiessa
Sopimus on voimassa kaksi (2) vuotta. Sopimukseen sisältyy kaksi (2) yhden (1) vuoden mittaista optiokautta.
Hankinnasta julkaistiin ennakkoilmoitus 13.10.2022 - 28.10.2022 väliselle ajalle. Ennakkoilmoituksen tarkoituksena oli selvittää alalla toimivia yrityksiä ja saada tietoa markkinoilla tarjolla olevista tietynlaisista ekstraktiovälineistä.
Lain julkisista hankinnoista ja käyttöoikeussopimuksista, 29.12.2016/1397 (jäljempänä hankintalaki) 40 § 2. mom. 2. kohdan mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Ekstaktiovälineillä poistetaan tahdistinjohtoja potilaan sydämestä. Ekstraktiovälineet ovat erityisen kriittisiä tuotteita, sillä toimenpiteitä suorittaa hyvin pieni joukko asiantuntijoita. Toimenpiteet ovat riskialttiita, haastavia ja pitkäkestoisia. Tuotteen valinta tapahtuu toimenpiteen kliinisen tarpeen ja potilaan sydämen anatomian mukaan. Tahdistinjohtojen poistotoimenpiteissä potilaan tarve määrittelee aina sen, mitä tuotetta käytetään.
Spectranetics International B.V.n ekstraktiotyökalussa instrumentin päissä olevat hampaat ovat instrumentin sisällä, jolloin se voi olla joissain tapauksissa turvallisempi, kun edetään potilaan hauraissa laskimoissa johtoa pitkin pureskellen.
Spectranetics International B.V.n lukkokarassa lukkiutumismekanismi laajenee koko matkalta, jolloin sillä voi saada joissain tapauksissa paremman otteen johdosta kuin lukkokaralla, jossa laajenee vain lukkokaran kärki. Lisäksi Spectranetics International B.V.n lukkokara on purettavissa eli sen voi avata ja poistaa johdosta, mikäli toimenpide sitä vaatii.
Julkaistun ennakkoilmoituksen perusteella yllä mainittuja ominaisuuksia ei ole muissa markkinoilla olevissa tuotteissa.
Spectranetics International B.V.n ekstraktiovälineet tarvitaan sopimusvalikoimaan, koska asiantuntijoilla tulee olla parhaat mahdolliset vaihtoehdot suorittaa riskialtis ja haastava toimenpide, jossa potilaan henki ja terveys ovat vaarassa.
Spectranetics International B.V.n ekstraktiovälineet tarvitaan turvaamaan kriittisten toimenpiteiden potilaiden laadukas hoito.


Winner: Spectranetics International B.V.
Award value: 270000